চিংহাই হ্রদ
চিংহাই হ্রদ (অন্য নাম কিংহাই হ্রদ হিসেবেও পরিচিত) হলো চীনের বৃহত্তম হ্রদ। কিংহাই প্রদেশের একটি বদ্ধ অববাহিকায় অবস্থিত বলে এটি তার অবস্থানের নামের সাথে মিল রেখে চিংহাই হ্রদ বলে পরিচিত। হ্রদটি মূলতঃ একটি ক্ষারীয় লবণাক্ত হ্রদ শ্রেণীর জলাধার। হ্রদটির আকারে হ্রাস-বৃদ্ধি ঘটে - ২০'শতকের বেশিরভাগ সময় ধরে যা সঙ্কুচিত হয়েছে, কিন্তু ২০০৪ সাল থেকে এটি বৃদ্ধি পাচ্ছে। ২০০৮ সালের হিসেবে এর পৃষ্ঠদেশের ক্ষেত্রফল ছিলো ৪,৩১৭ কিমি২ (১,৬৬৭ মা২), গড় গভীরতা ২১ মি (৬৯ ফু) এবং সর্বোচ্চ গভীরতা ছিলো ২৫.৫ মি (৮৪ ফু)।